**Ўзбекистон Республикаси Сув хўжалиги вазирлигининг 2023 йилдаги фаолияти натижалари ва 2024 йилда кутилаётган натижалар ҳақида**

**МАЪЛУМОТ**

2023 йилда **190 та** (143 та ирригация, 47 та мелиорация) объектларда қуриш ва реконструкция қилиш ишларини амалга ошириш учун **958,8** **млрд. сўм** (717,7 млрд. сўм ирригация, 241,1 млрд. сўм мелиорация) маблағлар лимити ажратилган.

Шундан, 2023 йил якуни билан **959,9** **млрд. сўм** (**100 фоиз**) (711,6 млрд. сўм (99 фоиз) ирригация, 248,3 млрд. сўм (103 фоиз) мелиорация) маблағлар ўзлаштирилган.

Ушбу маблағлар ҳисобига:

**ирригация йўналишида** **392,9 км** канал, **57,7 км** лоток, **19 та** гидротехника иншоотлари, **4,3 м3/с** насос станциялари, **4,6 км** босимли қувурлар, **2** **та** кўприк ва **60 та** суғориш қудуқларини қуриш ва реконструкция қилиш ҳамда **9,1** **км** қирғоқ ҳимоя ишлари бажарилган;

**мелиорация йўналишида** **230,3** **км** очиқ, **156,0** **км** ёпиқ коллектор-дренаж тармоқлари, **6** **та** вертикал дренаж қудуғи, **59** **та** гидротехник иншоот, **58** **та** кузатув қудуқларини қуриш ва реконструкция қилиш ишлари амалга оширилган.

Ушбу тадбирларни амалга оширилиши натижасида ирригация ва мелиорация объектларининг техник ҳолати яхшиланиб, лойиҳалар ҳудудидаги **207,6** **минг гектар** майдонларнинг сув таъминоти ва **105,7** **минг гектар** суғориладиган ер майдонларининг мелиоратив ҳолати яхшиланишига замин яратилган.

Бундан ташқари, бугунги кунда 2024 йил вегетация даврига қадар бюджет маблағлари ҳисобидан амалга ошириладиган **554,5** **км** каналларни реконструкция қилиш ишлари олиб борилмоқда.

Жумладан, **67** **та** объект бўйича **162,2** **млрд. сўм** аванс тўловлари амалга оширилди, қолган **8** **та** объект бўйича **31,1 млрд. сўм** маблағлар ўтказиб берилмоқда.

Бугунги кунга қадар объектларга **700** **та** қурилиш техникалари ва механизмлар ҳамда **1900** **нафардан** ортиқ ишчи қурувчилар жалб қилиниб, **155,2** **км** каналда ер ишлари, **64,9** **км** каналда бетон ишлари бажарилди.

**Шунингдек, барча ҳудудларда ички суғориш тармоқларини бетонлаштириш тадбирлари ҳам олиб борилмоқда.**

Бу борада барча ҳудудлар 2023-2024 йилларда кластер ва фермер хўжаликлари маблағлари ҳисобидан **жами 5,9 минг км ички суғориш тармоқларини бетонлаштирилган**.

**Маълумот учун:** **16 минг 962 км** ички суғориш тармоқларини бетонлаш режалаштирилган.

Қорақалпоғистон Республикаси Вазирлар Кенгаши, вилоятлар ҳокимликлари, Республика ва Ҳудудий штаблар ҳамда манфаатдор ташкилотлар раҳбарларидан каналларда бетонлаштириш ишларини жадаллаштириш, пудратчиларга иш фронтини яратиб бериш, юзага келаётган муаммоларни тезкорлик билан бартараф этилмоқда.

**Бундан ташқари, ўтган 2023 йилда қуйидаги йўналишлар бўйича ҳам соҳада бир қатор натижаларга эришилди:**

**1. Қишлоқ хўжалик экинларини суғоришда сувни тежайдиган технологияларни жорий этиш бўйича.**

2023 йилда республика бўйича **300** **минг гектар**да сув тежовчи технологиялар, жумладан **260** **минг гектар** (шундан 156,9 минг гектар пахта майдонлари)да томчилатиб суғориш, **25** **минг гектарда** ёмғирлатиб суғориш, **15** **минг гектарда** дискрет суғориш технологияларини жорий қилиш ҳамда **200** **минг гектар** майдонда ерларни лазер ускунаси ёрдамида текислаш белгиланган.

Мазкур топшириққа мувофиқ 2023 йилда **413,1** **минг** **гектар** ёки режага нисбатан**83** **фоиз** майдонда сув тежовчи технологиялар жорий қилинди. Жумладан, **77,3 минг гектар** (**31 фоиз**) майдонда томчилатиб, **25,4 минг гектар** (**102 фоиз**) майдонда ёмғирлатиб ва **13 минг гектар** (**87 фоиз**) майдонда дискрет суғориш технологиялари жорий қилинди ҳамда **222,8** **минг** **гектар** (**100 фоиздан ортиқ**) қишлоқ хўжалиги экин майдонлари лазер ускунаси ёрдамида текисланди.

Бундан ташқари, 2024 йил ҳосили учун экилган ғалла майдонларининг **190,0** **минг** **гектарида** **ёмғирлатиб суғориш технологиясни жорий қилиш бўйича** қурувчи пудрат корхоналари билан (95 фоиз) пудрат шартномалари расмийлаштирилиб, **19** **минг** **гектарида** қурилиш ишлари давом эттирилмоқда.

Сувни тежайдиган суғориш технологияларини жорий этиш бўйича харажатларининг бир қисмини қоплаш учун вазирликка ажратилган **110** **млрд, сўм** маблағлардан **96,9** **млрд. сўми** яъни **77** **фоизи** ўзлаштирилди.

2023 йилда “Агро-субсидия” ЯАТга жами **2 371** **та талабгор** томонидан ариза топширилган бўлиб, шундан **1 186** **таси** туман ишчи гуруҳлари томонидан рад этилган бўлса, вазирлик босқичига етиб келган **1 138** **та** аризалардан **1 126** **тасига** **24,4** **минг** **гектар** майдон учун белгиланган тартибда **96,9** **млрд. сўм** (**50 фоиз**) субсидия маблағлари ажратиб берилди.

**Маълумот учун:** Ушбу ажратилган маблағларнинг **36,2** **млрд, сўми** (**9,0** **минг** **гектар**) 2022 йилда ажратилган субсидия маблағларининг қолган **50** **фоизига** тўғри келаётган бўлса, **60,7** **млрд. сўми** 2023 йилда жорий қилинган технологиялар учун ажратиб берилган.

**2. Соҳага хорижий инвестицияларни жалб қилиш бўйича.**

2023 йил якуни билан **80,23** **млн АҚШ** **доллар** ўзлаштирилди ва натижада **324,5** **км** узунликдаги каналлар ва улардаги **675 та** гидротехник иншоотлар реконструкция қилинди, **15 дона** янги насос агрегатлари ўрнатилиб, **148** **та** кўприк қурилди.

**Маълумот учун:** 2021-2023 йилларда жами **331,76 млн. доллар** маблағлар ўзлаштирилиб,**1 034,3 км** каналлар ва улардаги **1 845 дона** гидротехник иншоот реконструкция қилинди, **68 дона** насос агрегати модернизация қилинди, **134 та** вертикал суғориш қудуқ бурғиланди, **15,6 минг гектар** суғориладиган ерлар лазер ускунаси ёрдамида текисланди. Натижада лойиҳалар ҳудудида **291,3 минг гектар** ер майдонининг сув таъминоти яхшиланишига эришилди.

**3. Соҳага рақамли технологияларни жорий қилиш.**

Жорий йил бўйича **5 688** **та** **(52 фоиз)** “Ақлли сув” қурилмаси, **2 402** **та (114 фоиз)** “Дайвер” қурилмаси, **271** **та** **(107 фоиз)** насос “онлайн” назорат қилиш қурилмаси ўрнатилиб, **21 та (105 фоиз)** йирик сув хўжалиги объектлари автоматлаштирилди.

**Маълумот учун:** 2021-2023 йилларда жами **9 746** **та** “Ақлли сув”, **6 626** **та** “Дайвер” қурилмалари ўрнатилиб, **65** **та** йирик сув хўжалиги объектларининг бошқарув жараёнлари тўлиқ автоматлаштирилди ҳамда **1 706** **та** насос станцияда сув миқдорини онлайн мониторинг қилувчи қурилмалар ўрнатилди.

**4. Соҳага давлат-хусусий шериклик тамойилларини жорий этиш.**

2023 йилда сув хўжалиги тизимидаги **300** **та** насос станциялари ташаббускорларга текин фойдаланиш ҳуқуқи ва модернизация қилиш шарти билан давлат-хусусий шериклик асосида берилди.

Ушбу, хусусий шерикликка берилаётган **300** **та** насос станцияларнинг лойиҳа қиймати қиймати **4,4** **трлн. сўм** бўлиб, хусусий шериклар томонидан объектларни модернизация қилиш учун дастлабки йилларда **225** **млрд. сўм** инвестиция маблағлари киритилади.

**Маълумот учун:** 2021-2023 йилларда жами **469 та** (**6,0 трлн. сўмлик**) давлат-хусусий шериклик лойиҳалари амалга оширилди. Натижада, **82 та** насос агрегатлари янги замонавий электр тежамкорига алмаштирилди, **110,6 млн. кВт. соат** электр энегияси иқтисод қилинди, **105 минг гектар** ерларнинг сув таъминоти ва мелиоратив ҳолати яхшиланди. Имзоланган битим шартларига кўра, хусусий шериклар томонидан **110,1 млрд. сўм** инвестиция маблағлари жалб этилди.

Бугунги кунда жами **7 та** туманлар тўлиқ хусусий секторга ўтказилди, Бунда, **92 км** ирригация ва **2 450 км** мелиорация **3 та** насос станциялар, **217 та** кузатув қудуқлар хусусий шериклар бошқарувига берилди.

**5. Сув хўжалиги вазирлиги тизимидаги насос станцияларнинг энергия самарадорлигини ошириш.**

Вазирлик тизимидаги жами **174** **та** насос ва **234** **та** электродвигателларни янгилаш режалаштирилган бўлиб, амалда **177** **та** **(102 фоиз)** насос ва **238** **та** **(102 фоиз)** электродвигателлар энергия тежамкорларига алмаштирилди.

Шу билан бирга, **100 дона** конденсатор қурилмалари, **152 дона** частота ўзгартирувчи қурилмалар, **18 930** **метр** юқори ва паст кучланишли кабеллар **2 051** **дона** ёруғликдиод лампалар ўрнатилди. Ҳукуматнинг қайта тикланувчи энергия манбаларини жорий қилиш бўйича берилган топшириқларига асосан, тизим ташкилотларининг маъмурий биноларига ва сув хўжалиги объектларига жорий йил давомида **934,6** **кВт** қувватдаги қуёш электр панеллари ҳамда **16 350** **литр** ҳажмдаги қуёш сув иситиш қурилмалари ўрнатилиши таъминланди.

Ушбу тадбирларнинг амалга оширилиши ҳамда насос станцияларни бир хил режимда ишлатилиши натижасида жорий йилда амалда **6 760,2** **млн. кВт. соат** электр энергияси сарфланди ва ажратилган лимитга нисбатан **384,8 млн. кВт. соат электр энергияси тежалди.**

**6. Ирригация тизимлари, гидротехник иншоотларнинг техник ишончли ишлатилишини таъминлаш.**

Вазирлик тасарруфидаги республика ва тизим ташкилотлари томонидан эксплуатация маблағлари ҳисобидан **5 370** **км** **(100 фоиз)** хўжаликлараро суғориш тармоқларини (каналларни) тозалаш ҳамда улардаги **5 347** **дона** **(108 фоиз)** гидротехника иншоотларини ва **5 304** **дона** **(107 фоиз)** гидропостларни таъмирлаш ишлари бажарилди.

**2024 йилда кутилаётган натижалар**

**1.**Ўзбекистон Республикаси Президентининг 2023 йил 25 декабрдаги “2024-2026 йилларда Ўзбекистон Республикасининг ижтимоий ва ишлаб чиқариш инфратузилмасини ривожлантириш чора-тадбирлари тўғрисида”ги ПҚ-404-сонли қарорига асосан 2024 йилда **215 та** объектда қуриш ва реконструкция қилиш ишларини амалга ошириш учун **1 880,0** **млрд. сўм** (1 650,0 млрд. сўм ирригация, 230,0 млрд. сўм мелиорация) маблағлар лимити ажратилган.

Ушбу маблағлар ҳисобига:

**ирригация йўналишида 816,6 км** канал, **81,0 км** лоток, **59 та** гидротехника иншоотлари, **38,1 м3/с** насос станциялари, **23,5 км** босимли қувурлар, **80 та** суғориш қудуғи, **6,8** **млн.м3** ҳажмли сув омбори қуриш ва реконструкция қилиш ҳамда **10,4** **км** қирғоқ ҳимоя ишлари;

**мелиорация йўналишида** **254,8** **км** очиқ, **113,8** **км** ёпиқ коллектор-дренаж тармоқлари, **83** **та** вертикал дренаж қудуғи, **25** **та** гидротехник иншоот, **618** **та** кузатув қудуқларини қуриш ва реконструкция қилиш режалаштирилган**.**

Вазирлар Маҳкамасининг 2023 йил 21 декабрдаги 672-сонли қарори билан 2024 йилда **1 519** **км** каналларни бетонлаштириш прогноз кўрсаткичлари тасдиқланган. Шундан:

**554,5** **км** 2024 йил вегетация даврига қадар бюджет маблағлари ҳисобидан;

**648,3** **км** 2024 йил вегетация давридан кейин халқаро молия институтлари маблағлари ҳисобидан;

**316,6** **км** хорижий инвестиция маблағлари ҳисобидан амалга оширилиши белгиланган.

Вегетация даврида (апрель-сентябрь ойларида) бетонлаш ишларини амалга ошириш мақсадида **каналларда вақтинча сув очиш ва ёпиш режа-графикларини тасдиқлаш** топшириғи берилган.

**2.** **148 та** насос, **149 та** электродвигателлар янгисига алмаштирилади, **83** **дона** ҳар хил қувватдаги қуёш электр панеллари ва  **26** **дона** қуёш сув иситиш қурилмалари ўрнатилади, насос станцияларни оптимал режимда ишлатиш ҳисобидан **100** **млн. кВт. соат** электр энергияси тежалади.

**3.** Сув хўжалиги иншоотларида реал вақт режимида сувни назорат қилиш ва унинг ҳисобини юритиш учун **6 113** **дона** “Ақлли сув”, **2 647** **дона** мелиоратив кузатув қудуқларнинг автомат-лаштирилган мониторинг тизими “Дайвер” қурилмаси, **13** **дона** йирик сув хўжалиги объектларини бошқариш жараёни автоматлаштирилади.

**4.** Умумий қиймати **5 трлн. сўм** бўлган **310** **та** лойиҳа доираси сув хўжалиги объектлари давлат-хусусий шериклик асосида хусусий сектор бошқарувига берилади.

**5.** **300** **минг гектар** майдонда сув тежовчи технологиялар жорий қилиниб, уларнинг умумий кўрсаткичи суғориладиган майдонларнинг
**35 фоизига** етказилади. Мазкур тадбирларни амалга ошириш учун “Агробанк”нинг оилавий тадбиркорлик кредитларидан қайтадиган
**2,6** **трлн. сўм** маблағлар лойиҳаларни молиялаштиришга йўналтирилади.

**6.** Сув ресурсларини самарали бошқариш, сувни тежайдиган ва рақамли технологияларни жорий қилиш, ирригация тадбирларини амалга ошириш, ерларни лазерли текислаш, агротехник тадбирларни ўз вақтида ўтказиш ҳисобидан жами **8,0 млрд. куб метргача** сув тежалишига эришилади. усулда экиш ҳисобидан иқтисод қилинишига эришилади.